Tel jou woorde: Is en was | Maroela Media
Maar soos met alles wat taal aangaan, is daar mos altyd ŉ paar uitskieters wat die netjiese reël deurmekaarkrap. Een so ŉ uitskieter is die liewe is. Dié oënskynlik onbenullige woordjie is verantwoordelik vir ŉ klomp rooi kringe in opstelle, en dit kos soms kophou om die ding mooi netjies uit te pluis. Eintlik is daar net twee beginsels om te onthou:
As is ŉ hoofwerkwoord is, is die verledetydsvorm daarvan was.
As is ŉ medewerkwoord is, is dit reeds die verledetydsvorm.
Hy word afgedank. => Hy is afgedank.
Die probleem wat vir die leser van ŉ teks ontstaan, is dat so ŉ konstruksie nie grammatikaal verkeerd is nie, maar dat dit iets anders beteken as wat jy bedoel. As jy so skryf, lei jy met ander woorde jou leser op ŉ dwaalspoor, want wat jy eintlik hier te kenne gee, is dat daar ‘n ding gebeur het, maar dat hierdie ding nie meer so is nie:
As is alleen in die sin optree (ŉ hoofwerkwoord is), is die verlede tyd tien teen een was.
As is saam met ŉ ander hoofwerkwoord in ŉ sin optree, is dit tien teen een reeds in die verlede tyd, en gaan was ŉ ander betekenis aan die sin gee.
Taalgebruik: waardeer, waardeur
Dit is (nie was nie) altyd lekker en leersaam om Sophia se rubriek te lees.
Dit is baie nuttige taalhulp, dankie Sophia. Hopelik word hierdie verstaanbare en praktiese uiteensettings in ‘n publikasie saamgevat en beskikbaar gestel. Ek sien baie daarna uit.
Dit is (nie was nie) nou so duidelik soos modderwater.